# *Vitros* UPRO reagentai

## Baltymo šlapime analizė

Tai sausos chemijos daugiasluoksnis reagentas baltymo nustatymui šlapime. Šio parametro nustatymo pagrindas – spalvinio komplekso formavimasis tarp baltymo ir pirokatecholio violetinių dažų.

|  |  |
| --- | --- |
| Reakcijos principas: | Mo+6 + pirokatecholio violetiniai dažai + baltymas ——→ spalvinis kompleksas |

**Klinikinė reikšmė:** Plazmos baltymų filtravimas ir reabsorbcija išsiskiriant šlapimui svarbi sveikų ir gyvybingų inkstų funkcija. Padidėjęs baltymas šlapime (proteinurija) parodo inkstų ligą. Proteinurija taip pat pastebima pacientams su sisteminiais sutrikimais, kurie veikia inkstus: diabetas, neoplazija, apsinuodijimas vaistais, hipertenzija ir infekcinės ligos.

**Tyrimo metodas:** kolorimetrinis.

**Mėginys:** Šlapimas.

**Reagentai:** pirokatecholio violetiniai dažai, amonio molibdatas ir kalio oksalatas.

**Matavimo vienetai:** g/L.

**Bangos ilgis:** 670 nm.

**Tyrimo laikas:** apie 5 min.

**Inkubatoriaus temperatūra:** 37 °C.

**Analizatoriaus ribos:** 0.05 – 2.00 g/L.

**Normos (tikėtinos reikšmės):** 24 val:0.04 –0.23 g/diena;

Pavieniai mėginiai: < 0.12 g/L.

**Reagentų laikymas ir paruošimas:** kasetes su reagentais laikyti **-18 °C** ar žemesnėje temperatūroje. Prieš naudojimą reagentus išimti iš šaldiklio ir palaikyti kambario temperatūroje mažiausiai 60 min. Neišpakuotus ir nepanaudotus reagentus galima grąžinti į šaldiklį tolimesniam laikymui.

Analizatoriuje reagentus laikyti ne ilgiau **2 savaičių**.

**Kalibratorius:** *Vitros* Chemistry Calibrator Kit **10**.

**Kokybės kontrolė:** kokybės kontrolę rekomenduojama atlikti su ***Vitros* UPRO Performance Verifier** kontroliniais rinkiniais.

**Skiedimas:** Mėginius skiesti normaliais pacientų mėginiais arba distiliuotu vandeniu. Rekomenduojamas skiedimo santykis 1:2.

**Veikimo apribojimai:**

Pastebėti šie interferentai, iškreipiantys matavimo rezultatus:

|  |  |  |  |
| --- | --- | --- | --- |
| Interferentas | Interferento koncentracija | Analitės koncentracija | Nuokrypis |
| Cefriaksonas | 10 mmol/L | 0.22 g/L | + 1.19 g/L |
| Deferoksamino mezilatas | 11 mmol/L | 0.23 g/L | + 0.94 g/L |
| Hemoglobinas | 7.8 μmol/L | 0.23 g/L | + 0.50 g/L |
| NaCl | 400 mmol/L | 0.21 g/L | + 0.12 g/L |